title: Padomes Lēmums (2001. gada 3. decembris) par tāda papildprotokola noslēgšanu, ar ko pielāgo tirdzniecības aspektus, kuri paredzēti Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā rezultātus, ko puses panākušas sarunās par savstarpējām preferenciālām koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli

text:
Svarīgs juridisks paziņojums

|

32001D0918

Oficiālais Vēstnesis L 342 , 27/12/2001 Lpp. 0042 - 0044

		Padomes Lēmums(2001. gada 3. decembris)par tāda papildprotokola noslēgšanu, ar ko pielāgo tirdzniecības aspektus, kuri paredzēti Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā rezultātus, ko puses panākušas sarunās par savstarpējām preferenciālām koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli(2001/918/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu un tā 300. panta 4. punktu,ņemot vērā Komisijas priekšlikumu,tā kā:(1) Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Horvātijas Republiku, no otras puses, še turpmāk "Stabilizācijas un asociācijas nolīgums", tika parafēts 2001. gada 14. maijā un parakstīts 2001. gada 29. oktobrī. Stabilizācijas un asociācijas nolīguma 27. panta 4. punkts paredz, ka vīnu un stipro alkoholisko dzērienu tirdzniecības režīms vēl jānosaka.(2) Saskaņā ar Padomes 2000. gada 13. novembrī pieņemtajām direktīvām Komisija un Horvātijas Republika 2001. gada 20. aprīlī panāca vienošanos par jaunām savstarpējām tirdzniecības koncesijām dažiem vīniem un par vīnu un stipro alkoholisko dzērienu nosaukumu savstarpēju atzīšanu, aizsardzību un kontroli. Lai nodrošinātu vispārējā stabilizācijas procesa saskanīgumu, minēto sarunu rezultāti jāiestrādā Stabilizācijas un asociācijas nolīgumā kā papildprotokols.(3) Komisijai, kam palīdz Muitas kodeksa komiteja, kura izveidota ar 248.a pantu Padomes 1992. gada 12. oktobra Regulā (EEK) Nr. 2913/92, ar ko izveido Kopienas Muitas kodeksu [1], neatkarīgi no 62. panta Padomes 1999. gada 17. maija Regulā (EK) Nr. 1493/1999 par vīna tirgus kopīgo organizāciju [2], jāizstrādā noteikumi, lai pieņemtu īstenošanas regulas par dažiem vīniem paredzētām preferenciālām tirdzniecības koncesijām. Komisija īstenošanas regulās izdara vajadzīgos grozījumus un tehniskos pārlabojumus, kuri var izrietēt no jauniem preferenču nolīgumiem, protokoliem, vēstuļu apmaiņas vai cita veida aktiem, kas noslēgti starp Eiropas Kopienu un Horvātijas Republiku, vai kuri vajadzīgi kombinētās nomenklatūras un TARIC kodu izmaiņu dēļ.(4) Lai atvieglotu konkrētu Protokola noteikumu īstenošanu, Komisija jāpilnvaro Kopienas vārdā apstiprināt lēmumus, ar kuriem groza sarakstus un protokolus Nolīgumam par vīnu nosaukumu savstarpēju atzīšanu, aizsardzību un kontroli (protokola II pielikums) un Nolīgumam par stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli (protokola III pielikums). Komisijai šo tiesību aktu pieņemšanā palīdz Vīna pārvaldības komiteja, kas izveidota ar Regulas (EK) Nr. 1493/1999 74. pantu, no vienas puses, un Stipro alkoholisko dzērienu aprites komiteja, kura izveidota ar 13. pantu Padomes 1989. gada 29. maija Regulā (EK) Nr. 1576/89, ar ko paredz vispārīgus noteikumus par stipro alkoholisko dzērienu definīciju, aprakstu un noformējumu [3], un Aromatizētu vīnu aprites komiteja, kura izveidota ar 12. pantu Padomes 1991. gada 10. jūnija Regulā (EEK) Nr. 1601/1991, ar ko paredz vispārīgus noteikumus par aromatizētu vīnu, aromatizētu vīna dzērienu un aromatizētu vīna produktu kokteiļu definīciju, aprakstu un noformējumu [4], no otras puses.(5) Pasākumi, kuri vajadzīgi šā lēmuma īstenošanai, jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka procedūras Komisijai piešķirto izpildes pilnvaru īstenošanai [5],IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts papildprotokols, ar ko pielāgo tirdzniecības aspektus, kuri paredzēti Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā rezultātus, ko puses panākušās sarunās par savstarpējām preferenciālām koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli (še turpmāk "Protokols").Protokola teksts ir pievienots šim lēmumam.2. pants1. Ar šo Padomes priekšsēdētājs ir pilnvarots izraudzīties personu, kurai piešķirtas pilnvaras parakstīt Protokolu Kopienas vārdā, lai izteiktu Kopienas piekrišanu uzņemties saistības.2. Padomes priekšsēdētājs Kopienas vārdā sniedz paziņojumu par Protokola 3. pantā noteikto apstiprinājumu.3. pantsSaskaņā ar šā lēmuma 4. panta 2. punktā izklāstīto procedūru, neierobežojot Regulas (EK) Nr. 1493/1999 62. pantu, Komisija pieņem noteikumus par to, kā dažiem vīniem piemērot tarifu kvotas, kas paredzētas Protokola I pielikumā, kā arī īstenošanas regulu grozījumus un tehniskos pārlabojumus, kuri vajadzīgi kombinētās nomenklatūras kodu un TARIC apakšgrupu izmaiņu dēļ vai kuri izriet no jauniem nolīgumiem, protokoliem, vēstuļu apmaiņas vai cita veida aktiem, kas noslēgti starp Eiropas Kopienu un Horvātijas Republiku.4. pants1. Komisijai palīdz Muitas kodeksa komiteja, kas izveidota ar Regulas (EEK) Nr. 2913/92 248.a pantu.2. Ja ir izdarīta atsauce uz šo punktu, piemēro Lēmuma 1999/468/EK 4. un 7. pantu.Lēmuma 1999/468/EK 4. panta 3. punktā noteiktais laika posms ir trīs mēneši.3. Komiteja pieņem savu reglamentu.5. pants1. Stabilizācijas un asociācijas komitejai pieņemot lēmumus, kas attiecas uz to aizsargājamo nosaukumu sarakstu izstrādi, kuri paredzēti 4. panta 7. punktā un 14. panta 2. punkta a) apakšpunktā Nolīgumā par vīnu nosaukumu savstarpēju atzīšanu, aizsardzību un kontroli, Kopienas nostāju pēc Komisijas priekšlikuma ar kvalificētu balsu vairākumu pieņem Padome.2. Neierobežojot šā panta 1. punktu, lai piemērotu 13. un 14. pantu Nolīgumā par vīnu nosaukumu savstarpēju atzīšanu, aizsardzību un kontroli, Komisija atbilstīgi šā Lēmuma 6. panta 2. punktā izklāstītajai procedūrai noslēdz vajadzīgos aktus, ar kuriem groza Nolīguma sarakstus un Protokolu. Pārējos gadījumos, uz kuriem attiecas iepriekšminētie panti, Kopienas nostāju formulē un dara zināmu Komisija.6. pants1. Komisijai palīdz Vīna pārvaldības komiteja, kas izveidota ar Regulas (EK) Nr. 1493/1999 74. pantu.2. Ja ir izdarīta atsauce uz šo punktu, piemēro Lēmuma 1999/468/EK 4. un 7. pantu.Lēmuma 1999/468/EK 4. panta 3. punktā paredzētais laika posms ir viens mēnesis.3. Komiteja pieņem savu reglamentu.7. pants1. Stabilizācijas un asociācijas komitejai pieņemot lēmumus, kas attiecas uz to aizsargājamo nosaukumu sarakstu izstrādi, kuri paredzēti 4. panta 5. punktā un 14. panta 2. punkta a) apakšpunktā Nolīgumā par stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli, Kopienas nostāju pēc Komisijas priekšlikuma ar kvalificētu balsu vairākumu pieņem Padome.2. Neierobežojot šā panta 1. punktu, lai piemērotu 13. un 14. pantu Nolīgumā par stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli, Komisija atbilstīgi šā lēmuma 8. panta 2. punktā izklāstītajai procedūrai noslēdz vajadzīgos aktus, ar kuriem groza Nolīguma sarakstus un Protokolu. Pārējos gadījumos, uz kuriem attiecas iepriekšminētie panti, Kopienas nostāju formulē un dara zināmu Komisija.8. pants1. Komisijai palīdz Stipro alkoholisko dzērienu aprites komiteja, kas izveidota ar Regulas (EEK) Nr. 1576/89 13. pantu, un Aromatizētu vīnu, aromatizētu vīna dzērienu un aromatizētu vīna produktu kokteiļu aprites komiteja, kura izveidota ar Regulas (EEK) Nr. 1601/91 12. pantu.2. Ja ir izdarīta atsauce uz šo punktu, piemēro Lēmuma 1999/468/EK 5. un 7. pantu.Lēmuma 1999/468/EK 5. panta 6. punktā paredzētais laika posms ir viens mēnesis.3. Komitejas apstiprina savu reglamentu.9. pantsŠo lēmumu publicē Eiropas Kopienu Oficiālajā Vēstnesī.Briselē, 2001. gada 3. decembrīPadomes vārdā —priekšsēdētājsF. Vandenbroucke[1] OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 2700/2000 (OV L 311, 12.12.2000., 17. lpp.).[2] OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 2826/2000 (OV L 328, 23.12.2000., 2. lpp.).[3] OV L 160, 12.6.1989., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 3378/94 (OV L 366, 31.12.1994., 1. lpp.).[4] OV L 149, 14.6.1991., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 2061/96 (OV L 277, 30.10.1996., 1. lpp.).[5] OV L 184, 17.7.1999., 23. lpp.--------------------------------------------------


title: Padomes Lēmums ( 2009. gada 30. novembris ), ar kuru groza ar 1990. gada Šengenas konvenciju izveidotās Izpildu komitejas lēmumu, ar ko groza Finanšu regulu par Šengenas Informācijas sistēmas ( C.SIS ) tehniskā atbalsta funkcijas ierīkošanas un darbības izmaksām

text:
               20.1.2010

               LV

               Eiropas Savienības Oficiālais Vēstnesis

               L 14/9

         PADOMES LĒMUMS
   (2009. gada 30. novembris),
   ar kuru groza ar 1990. gada Šengenas konvenciju izveidotās Izpildu komitejas lēmumu, ar ko groza Finanšu regulu par Šengenas Informācijas sistēmas (C.SIS) tehniskā atbalsta funkcijas ierīkošanas un darbības izmaksām
   (2010/32/EK)
   EIROPAS SAVIENĪBAS PADOME,
   ņemot vērā 92., 92.A un 119. pantu Konvencijā, ar ko īsteno Šengenas nolīgumu (1985. gada 14. jūnijs) starp Beniluksa Ekonomikas savienības valstu valdībām, Vācijas Federatīvās Republikas valdību un Francijas Republikas valdību par pakāpenisku kontroles atcelšanu pie kopīgām robežām (1990. gada Šengenas konvencija) (1),
   tā kā:

               (1)

               1990. gada Šengenas konvencijā paredzēts, ka līgumslēdzējas puses kopīgi sedz C.SIS ierīkošanas un darbības izmaksas, tostarp izmaksas par teritoriālo tīklu un tā kodēšanu, ar ko Šengenas Informācijas sistēmas (SIS) valstu sistēmas savieno ar C.SIS.

               (2)

               Finanšu saistības, kas izriet no C.SIS ierīkošanas un darbības, reglamentē ar īpašu finanšu regulu, kurā grozījumi izdarīti ar Šengenas Izpildu komitejas 1997. gada 15. decembra Lēmumu par grozījumiem C.SIS finanšu regulā (2) (turpmāk “C.SIS finanšu regula”).

               (3)

               Attiecībā uz Šengenas vides komunikāciju infrastruktūru ar Lēmumu 1999/870/EK (3) un Lēmumu 2007/149/EK (4) Padomes ģenerālsekretāra vietnieku pilnvaroja – saistībā ar Šengenas acquis iekļaušanu Eiropas Savienības sistēmā – rīkoties kā noteiktu dalībvalstu pārstāvim, lai noslēgtu un pārvaldītu līgumus par Šengenas videi vajadzīgās komunikāciju infrastruktūras (“SISNET”) ierīkošanu un darbību, kamēr tā nav pārcelta uz Eiropas Savienības pārziņā esošu komunikāciju infrastruktūru.

               (4)

               Finanšu saistības, kas izriet no Šengenas vides komunikāciju infrastruktūras ierīkošanas un darbības saskaņā ar minētajiem līgumiem, reglamentē ar īpašu finanšu regulu, kas izveidota ar Padomes Lēmumu 2000/265/EK (5).

               (5)

               Saskaņā ar Padomes Lēmumu 2000/777/EK (6)
                  C.SIS finanšu regula un SISNET finanšu regula attiecas uz Dāniju, Somiju un Zviedriju, kā arī uz Islandi un Norvēģiju, un saskaņā ar Padomes Lēmumu 2007/471/EK (7) tās attiecas uz Čehijas Republiku, Igauniju, Latviju, Lietuvu, Ungāriju, Maltu, Poliju, Slovēniju un Slovākiju, un saskaņā ar Padomes Lēmumu 2008/421/EK (8) – uz Šveici. Arī Bulgārija, Rumānija un Lihtenšteina piemēro šo finanšu regulu noteikumus no dienas, ko nosaka Padome saskaņā ar, attiecīgi, 2005. gada Pievienošanās akta 4. panta 2. punktu un 10. pantu Protokolā starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam, kas noslēgts starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā.

               (6)

               Ja viena un tā pati struktūrvienība pārvaldīs tehniskā atbalsta funkciju un teritoriālo tīklu, tostarp kodēšanu, kas to savieno ar valstu SIS sistēmām, tostarp visas no to ierīkošanas un darbības izrietošās finanšu saistības, tam vajadzētu padarīt procedūras netraucētākas, nodrošināt sinerģiju un mazināt ieguldītos pūliņus.

               (7)

               Tehniskā atbalsta funkcija pašlaik pārvalda tā tīkla kodēšanu, ar kuru valstu sistēmas savieno ar tehniskā atbalsta funkciju.

               (8)

               Tāpēc no dienas, par kuru vienprātīgu lēmumu pieņem attiecīgo dalībvalstu pārstāvji, Strasbūrā izvietotās SIS tehniskā atbalsta funkcijas budžetā vajadzētu iekļaut budžetu teritoriālam tīklam, tostarp kodēšanai, ar ko SIS valstu sistēmas savieno ar tehniskā atbalsta funkciju.

               (9)

               Attiecībā uz Islandi un Norvēģiju – saskaņā ar Nolīgumu starp Eiropas Savienības Padomi un Islandes Republiku un Norvēģijas Karalisti par šo valstu asociēšanu Šengenas acquis īstenošanā, piemērošanā un pilnveidošanā (9) – šis lēmums ir to Šengenas acquis noteikumu pilnveidošana, kuri attiecas uz jomu, kas minēta 1. panta G punktā Padomes Lēmumā 1999/437/EK (1999. gada 17. maijs) par dažiem pasākumiem minētā nolīguma piemērošanai (10).

               (10)

               Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (11) – šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta G punktā, to lasot saistībā ar Padomes Lēmuma 2008/146/EK (12) 3. pantu un Padomes Lēmuma 2008/149/TI (13) 3. pantu.

               (11)

               Attiecībā uz Lihtenšteinu – saskaņā ar Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju – šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta G punktā, to lasot saistībā ar Padomes Lēmuma 2008/261/EK (14) 3. pantu un Padomes Lēmuma 2008/262/TI (15) 3. pantu.

               (12)

               Saskaņā ar 5. pantu Protokolā par Šengenas acquis iekļaušanu Eiropas Savienības sistēmā, kurš pievienots Līgumam par Eiropas Savienību un Eiropas Kopienas dibināšanas līgumam, un 8. panta 2. punktu Padomes Lēmumā 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (16) Apvienotā Karaliste piedalās šajā lēmumā.

               (13)

               Saskaņā ar 5. pantu Protokolā par Šengenas acquis iekļaušanu Eiropas Savienības sistēmā, kurš pievienots Līgumam par Eiropas Savienību un Eiropas Kopienas dibināšanas līgumam, un 6. panta 2. punktu Padomes Lēmumā 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (17) Īrija piedalās šajā lēmumā.

               (14)

               Attiecībā uz Kipras Republiku šis lēmums ir tiesību akts, kas pamatojas uz Šengenas acquis vai ir citādi ar to saistīts 2003. gada Pievienošanās akta 3. panta 2. punkta izpratnē.

               (15)

               Šis lēmums ir tiesību akts, kas pamatojas uz Šengenas acquis vai ir citādi ar to saistīts 2005. gada Pievienošanās akta 4. panta 2. punkta izpratnē,

         IR PIEŅĒMUSI ŠO LĒMUMU.
   1. pants
   Ar šo ar 1990. gada Šengenas konvenciju izveidotās Izpildu komitejas lēmumu, ar ko groza Finanšu regulu par Šengenas Informācijas sistēmas (C.SIS) tehniskā atbalsta funkcijas ierīkošanas un darbības izmaksām, groza šādi:

               a)

                  C.SIS finanšu regulas nosaukums ir šāds:

               b)

               I sadaļas pirmā daļa ir šāda:
               “Strasbūrā izvietotās Šengenas Informācijas sistēmas tehniskā atbalsta funkcijas budžets, tostarp teritoriālais tīkls, tostarp kodēšana, ar ko Šengenas Informācijas sistēmas valstu sistēmas savieno ar tehniskā atbalsta funkciju, kura paredzēta Šengenas līguma 92., 92.A un 119. pantā, turpmāk – “C.SIS”, sastāv no:”.

         2. pants
   Šis lēmums stājas spēkā tā pieņemšanas dienā. To piemēro no dienas, ko nosaka ar attiecīgo dalībvalstu pārstāvju vienprātīgu lēmumu.
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 30. novembrī

            Padomes vārdā –

            priekšsēdētāja

         B. ASK

      (1)  OV L 239, 22.9.2000., 19. lpp.

      (2)  OV L 239, 22.9.2000., 444. lpp.

      (3)  OV L 337, 30.12.1999., 41. lpp.

      (4)  OV L 66, 6.3.2007., 19. lpp.

      (5)  OV L 85, 6.4.2000., 12. lpp.

      (6)  OV L 309, 9.12.2000., 24. lpp.

      (7)  OV L 179, 7.7.2007., 46. lpp.

      (8)  OV L 149, 7.6.2008., 74. lpp.

      (9)  OV L 176, 10.7.1999., 36. lpp.

      (10)  OV L 176, 10.7.1999., 31. lpp.

      (11)  OV L 53, 27.2.2008., 52. lpp.

      (12)  Padomes Lēmums 2008/146/EK (2008. gada 28. janvāris) par to, lai Eiropas Kopienas vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 1. lpp.).

      (13)  Padomes Lēmums 2008/149/TI (2008. gada 28. janvāris) par to, lai Eiropas Savienības vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 50. lpp.).

      (14)  OV L 83, 26.3.2008., 3. lpp.

      (15)  OV L 83, 26.3.2008., 5. lpp.

      (16)  OV L 131, 1.6.2000., 43. lpp.

      (17)  OV L 64, 7.3.2002., 20. lpp.


title: Komisijas Lēmums (2017. gada 30. augusts), ar ko ieceļ bioloģiskās ražošanas tehnisko konsultantu grupas locekļus un izveido rezerves sarakstu

text:
               31.8.2017

               LV

               Eiropas Savienības Oficiālais Vēstnesis

               C 287/3

         KOMISIJAS LĒMUMS
   (2017. gada 30. augusts),
   ar ko ieceļ bioloģiskās ražošanas tehnisko konsultantu grupas locekļus un izveido rezerves sarakstu
   (2017/C 287/03)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2009. gada 3. jūnija Lēmumu 2009/427/EK, ar ko izveido ekspertu grupu tehnisku padomu sniegšanai par bioloģisko ražošanu (1), un jo īpaši tā 4. panta 2. punktu,
   tā kā:

               (1)

               Ar Lēmumu 2009/427/EK Komisija ir izveidojusi bioloģiskās ražošanas tehnisko konsultantu ekspertu grupu (“grupa”).

               (2)

               Saskaņā ar Lēmuma 2009/427/EK 4. panta 2. punktu Komisija ir pieņēmusi Lēmumu 2010/C 262/03 (2), ar ko ieceļ grupas locekļus un izveido kandidātu rezerves sarakstu uz minētā lēmuma piemērošanas laiku, kas beidzas 2013. gada 31. decembrī. Minētā lēmuma piemērošana ir pagarināta līdz 2016. gada 31. decembrim.

               (3)

               Ar Komisijas Lēmumu 2017/C 273/03 (3) Lēmuma 2009/427/EK 4. panta 5. punktā noteiktās ekspertu grupas locekļu pilnvaru termiņš ir pagarināts līdz četriem gadiem.

               (4)

               Saskaņā ar Lēmuma 2009/427/EK 4. panta 2. punktu un Komisijas pārskatāmības politiku Komisijas Ekspertu grupu reģistrā tika publicēts aicinājums pieteikties par ekspertiem. Pretendentu iesniegto dokumentāciju izvērtēja un, pamatojoties uz izvērtējumu, izveidoja izlasi, kas ļauj sagatavot pastāvīgo locekļu sarakstu un ekspertu kandidātu sarakstu.

               (5)

               Lai atlases procedūru pabeigtu, Komisijai ir uz četriem gadiem jāieceļ jauni grupas locekļi un ir jāizveido jauns kandidātu rezerves saraksts,

         IR NOLĒMUSI ŠĀDI.
   1. pants
   Ekspertu grupas tehnisku padomu sniegšanai par bioloģisko ražošanu pastāvīgie locekļi ir nosaukti pielikuma A daļā.
   Ekspertu kandidāti ir nosaukti pielikuma B daļā.
   2. pants
   Šis lēmums stājas spēkā tā pieņemšanas dienā, un to piemēro līdz 2021. gada 15. jūlijam.

      Briselē, 2017. gada 30. augustā

            Komisijas vārdā –

            Komisijas loceklis

         Phil HOGAN

      (1)  OV L 139, 5.6.2009., 29. lpp.

      (2)  Komisijas 2010. gada 28. septembra Lēmums, ar ko ieceļ dalībniekus grupai tehnisku padomu sniegšanai par bioloģisko ražošanu un izveido rezerves sarakstu (OV C 262, 29.9.2010., 3. lpp.).

      (3)  Komisijas 2017. gada 16. augusta Lēmums, ar kuru groza Lēmumu 2009/427/EK, ar ko izveido ekspertu grupu tehnisku padomu sniegšanai par bioloģisko ražošanu (OV C 273, 18.8.2017., 3. lpp.).

      PIELIKUMS
      A.   To ekspertu saraksts alfabētiskā secībā, kas iecelti par grupas pastāvīgajiem locekļiem

                  —

                     BAŃKOWSKA Katarzyna Daniela

                  —

                     BESTE Andrea

                  —

                     BLANCO PENEDO María Isabel

                  —

                     BOURIN Marie

                  —

                     CENSKOWSKY Udo

                  —

                     LEMBO Giuseppe

                  —

                     MARCHAND Patrice

                  —

                     MICHELONI Cristina

                  —

                     MINGUITO Pablo

                  —

                     OUDSHOORN Frank Willem

                  —

                     QUINTANA FERNÁNDEZ Paula

                  —

                     SOSSIDOU Evangelia

                  —

                     VOGT-KAUTE Werner

            B.   Ekspertu kandidātu saraksts alfabētiskā secībā

                  —

                     BALL Keith Haywood

                  —

                     BECQUET Stéphane

                  —

                     BICKEL Regula

                  —

                     BRUNS Silke Esmeralda

                  —

                     CANNON Nicola

                  —

                     CZUBAK Wawrzyniec Maciej

                  —

                     DAVID Christophe

                  —

                     DE CARA GARCÍA Francisco Miguel

                  —

                     DE MARTINIS Domenico

                  —

                     ECKERT Georg

                  —

                     ESTEVEZ Alicia

                  —

                     FRÜH Barbara

                  —

                     GONZÁLVEZ PÉREZ Victor

                  —

                     HITCHINGS Roger Michael

                  —

                     KABOURAKIS Emmanouil

                  —

                     KELDERER Markus

                  —

                     KOLLER Martin

                  —

                     LEENSTRA Ferry

                  —

                     LISTE RUIZ Maria Guiomar

                  —

                     MALUSÁ Eligio

                  —

                     MARTELLI Giovanna

                  —

                     MASTRORILLI Marcello

                  —

                     MOLTENI Roberto

                  —

                     NAGYOVA Eva

                  —

                     NATSARIDU Pepa

                  —

                     OLIVEIRA ALCOBIA Maria Dulce Crisóstomo

                  —

                     OTT Pierre

                  —

                     PEYREMORTE David

                  —

                     REINERS Eckhard

                  —

                     RIVA Francesco

                  —

                     RODRÍGUEZ FERNÁNDEZ-ALBA Amadeo

                  —

                     ROINSARD Antoine

                  —

                     SPEISER Bernhard

                  —

                     STADTLANDER Timo

                  —

                     TUPASELA Tuomo Markus

                  —

                     UBALDE BAULÓ Josep Miquel

                  —

                     VAN DEN BERGE Paul Hendrik Pieter

                  —

                     VIDAL Rodolphe

                  —

                     VILLAHERMOSA JAÉN Javier


title: 2008/533/EK: Eiropas Parlamenta 2007. gada 24. aprīļa Lēmums par Eiropas Slimību profilakses un kontroles centra 2005. finanšu gada budžeta izpildes apstiprināšanu

text:
               15.7.2008

               LV

               Eiropas Savienības Oficiālais Vēstnesis

               L 187/170

         EIROPAS PARLAMENTA
   2007. gada 24. aprīļa Lēmums
   par Eiropas Slimību profilakses un kontroles centra 2005. finanšu gada budžeta izpildes apstiprināšanu
   (2008/533/EK)
   EIROPAS PARLAMENTS,
   ņemot vērā Eiropas Slimību profilakses un kontroles centra 2005. finanšu gada galīgos pārskatus (1),
   ņemot vērā Revīzijas palātas Ziņojumu par Eiropas Slimību profilakses un kontroles centra 2005. finanšu gada galīgajiem pārskatiem, ar Centra atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, (3) un it īpaši tās 185. pantu,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un it īpaši tās 23. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, (5) un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0119/2007),

               1.

               sniedz Eiropas Slimību profilakses un kontroles centra izpilddirektoram apstiprinājumu par tā 2005. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Slimību profilakses un kontroles centra izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 266, 31.10.2006., 31. lpp.

      (2)  OV C 312, 19.12.2006., 54. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 142, 30.4.2004., 1. lpp.

      (5)  OV L 357, 31.12.2002., 72. lpp.

    ---documentbreak---

               15.7.2008

               LV

               Eiropas Savienības Oficiālais Vēstnesis

               L 187/171

         EIROPAS PARLAMENTA
   2007. gada 24. aprīļa
   Rezolūcija ar konstatējumiem, kas ir neatņemama daļa no lēmuma par Eiropas Slimību profilakses un kontroles centra 2005. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Slimību profilakses un kontroles centra 2005. finanšu gada galīgos pārskatus (1),
   ņemot vērā Revīzijas palātas Ziņojumu par Eiropas Slimību profilakses un kontroles centra 2005. finanšu gada galīgajiem pārskatiem, ar Centra atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un it īpaši tās 23. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0119/2007),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2005. gada 31. decembrī, ir ticami un ka notikušie darījumi kopumā ir likumīgi un pareizi,

         Vispārējas piezīmes attiecībā uz vairumu ES aģentūru, kuru budžeta izpilde ir jāapstiprina atsevišķi

               1.

               uzskata, ka aizvien pieaugošais Kopienas aģentūru skaits un dažu aģentūru darbība, šķiet, neiekļaujas vispārējā pamatievirzē un ka atsevišķu aģentūru uzdevumi ne vienmēr atspoguļo Eiropas Savienības faktiskās vajadzības un tās pilsoņu cerības, un konstatē, ka kopumā aģentūrām ne vienmēr ir laba reputācija un labas atsauksmes presē;

               2.

               tādēļ aicina Komisiju noteikt vispārēju pamatievirzi attiecībā uz jaunu Kopienas aģentūru izveidi un ikreiz pirms jaunas aģentūras izveides iesniegt izmaksu un guvumu analīzi, vienlaikus raugoties, lai nenotiktu nekāda darbību pārklāšanās starp aģentūrām vai ar citu Eiropas organizāciju uzdevumiem;

               3.

               aicina Revīzijas palātu pirms attiecīgā lēmuma pieņemšanas Parlamentā sniegt atzinumu par izmaksu un guvumu analīzi;

               4.

               aicina Komisiju ik pēc pieciem gadiem iesniegt pētījumu par ikvienas esošās aģentūras pievienoto vērtību; aicina visas attiecīgās institūcijas aģentūras pievienotās vērtības negatīva novērtējuma gadījumā īstenot nepieciešamos pasākumus, no jauna formulējot konkrētās aģentūras pilnvaras vai slēdzot to;

               5.

               ņemot vērā regulatīvo aģentūru pieaugošo skaitu, pauž nožēlu, ka vēl nav pabeigtas sarunas saistībā ar iestāžu nolīguma projektu par šo aģentūru darbības pamatnoteikumiem, un aicina Komisijas kompetentos dienestus sadarbībā ar Revīzijas palātu darīt visu iespējamo, lai ātri noslēgtu šādu nolīgumu;

               6.

               konstatē, ka sakarā ar Komisijai deleģēto atbildību par budžeta pareizu izpildi ir nepieciešama ciešāka aģentūru piesaiste Komisijai; aicina Komisiju un Padomi veikt visus vajadzīgos pasākumus, lai Komisijai līdz 2007. gada 31. decembrim paredzētu tādu pārstāvību regulatīvās aģentūras uzraugošās struktūrās, kas tai ļautu bloķēt lēmumu pieņemšanu, kā arī jau sākotnēji nodrošināt šādu pārstāvību jaunu aģentūru dibināšanas gadījumā;

               7.

               aicina Revīzijas palātu savā gada pārskatā izveidot papildu nodaļu par visām aģentūrām, kuru budžeta izpilde jāapstiprina saskaņā ar Komisijas pārskatiem, lai gūtu skaidrāku priekšstatu par ES līdzekļu izlietojumu aģentūrās;

               8.

               atgādina principu, saskaņā ar kuru visas Kopienas aģentūras, gan subsidētās, gan nesubsidētās, ir pakļautas Parlamentam attiecībā uz to budžeta izpildes apstiprināšanu, pat gadījumos, kad saskaņā ar šo aģentūru izveides tiesību aktiem darbojas budžeta izpildes apstiprināšanas lēmējinstitūcija;

               9.

               aicina Revīzijas palātu veikt izpildes revīzijas visās aģentūrās un ziņot par to rezultātiem attiecīgajām Parlamenta komitejām, tai skaitā Budžeta kontroles komitejai;

               10.

               atzīmē, ka aģentūru skaits pastāvīgi pieaug un ka saskaņā ar Komisijas politisko atbildību par aģentūru darbību, kura ietver daudz vairāk par vienkāršu materiāltehnisku atbalstu, Komisijas ģenerāldirektorātiem, kas nodarbojas ar aģentūru izveidi un uzraudzību, vēl jo vairāk ir jāizstrādā kopēja pieeja visām aģentūrām; uzskata, ka struktūra, kas līdzīga tai, kuru aģentūras ir izveidojušas koordinācijas nodrošināšanai starp attiecīgajiem ģenerāldirektorātiem, būtu pragmatisks veids, kā virzīties uz Komisijas kopēju pieeju visiem ar aģentūrām saistītajiem jautājumiem;

               11.

               aicina Komisiju uzlabot aģentūrām paredzēto administratīvo un tehnisko atbalstu, ņemot vērā Kopienas administratīvo noteikumu pieaugošo sarežģītību un tehniskās problēmas;

               12.

               konstatē, ka nevienā no Kopienas aģentūrām nav disciplināras struktūras, un aicina Komisijas dienestus īstenot nepieciešamos pasākumus, lai ātri ieviestu atbilstīgu mehānismu;

               13.

               atzinīgi vērtē ES aģentūru darba koordinēšanas ievērojamo uzlabošanos, kas ļauj tām risināt biežāk sastopamās problēmas un padara efektīvāku sadarbību ar Komisiju un Parlamentu;

               14.

               uzskata, ka jāturpina un jāvērš plašumā vairāku aģentūru īstenotā kopēja atbalsta dienesta izveide nolūkā saskaņot šo aģentūru datorizētās finanšu pārvaldības sistēmas ar atbilstīgajām Komisijas sistēmām;

               15.

               aicina aģentūras uzlabot sadarbību un salīdzināšanu ar attiecīgās nozares dalībniekiem; mudina Komisiju veikt pasākumus, kurus tā uzskata par nepieciešamiem, lai aģentūrām palīdzētu uzlabot reputāciju un pastiprināt to darbību atpazīstamību;

               16.

               aicina Komisiju ierosināt aģentūru gada pārskatu formas saskaņošanu un izstrādāt darbības rezultātu rādītājus, kas ļautu salīdzināt to efektivitāti;

               17.

               aicina aģentūras katra gada sākumā iesniegt darbības rezultātu rādītājus, kas ļautu novērtēt to darbu;

               18.

               aicina visas aģentūras vairāk izmantot SMART pieeju uzdevumu noteikšanā, kas palīdzētu reālāk veikt plānošanu un sasniegt mērķus;

               19.

               piekrīt Revīzijas palātas viedoklim, ka arī Komisija ir atbildīga par aģentūru (finanšu) pārvaldību; tāpēc mudina Komisiju uzraudzīt, kā arī vajadzības gadījumā vadīt dažādo aģentūru pārvaldību un sniegt tām nepieciešamo palīdzību, it īpaši saistībā ar konkursa procedūru pareizu piemērošanu, darbā pieņemšanas procedūru pārredzamību, pareizu finanšu pārvaldību (līdzekļu nepilnīgs izlietojums un pārāk lielu izdevumu iekļaušana budžetā) un, kas ir vissvarīgākais, iekšējās kontroles sistēmas noteikumu pareizu piemērošanu;

               20.

               uzskata, ka aģentūru darba programmās to ieguldījums jāizsaka darbības izteiksmē un izmantojot izmērāmus rādītājus un ka pienācīga uzmanība jāvelta Komisijas izstrādātajiem iekšējās kontroles standartiem;

         Īpašas piezīmes

               21.

               atzīmē, ka 2005. finanšu gada budžeta izpildei bija raksturīgs zems saistību apropriāciju izlietošanas līmenis (84 %) un ievērojams pārnesto apropriāciju līmenis (35 % kopumā un gandrīz 90 % attiecībā uz darbības izdevumiem); atzīmē, ka šo situāciju daļēji izraisīja problēmas, kas saistītas ar centra darbības uzsākšanu;

               22.

               atzīmē, ka centra darbības uzsākšanu papildus sekmēja pasaulē valdošais satraukums par iespējamo gripas pandēmiju; izsaka centram atzinību par spēju ļoti īsā laikā nostiprināt savu pozīciju infekcijas slimību uzraudzības jomā;

               23.

               norāda, ka Komisija (Veselības un patērētāju aizsardzības ĢD) bija atbildīga par centra budžeta pārvaldību 2005. gadā;

               24.

               atzīmē, ka netika ieviesta uz darbību pamatota pārvaldība, neņemot vērā centra finanšu noteikumus, kas paredz tās ieviešanu, pamatojoties uz tiem pašiem pamatprincipiem, kurus piemēroja vispārējam budžetam nolūkā uzlabot darba rezultātu uzraudzību;

               25.

               uzstāj, ka Komisijai adresētās prasības piešķirt subsīdijas jāpamato ar skaidras naudas vajadzību (6) prognozi, un pauž nožēlu, ka centram nav šādas prognozēšanas sistēmas;

               26.

               atzīmē, ka centra finanšu noteikumi paredz, ka kredītrīkotājam pirms juridisku saistību uzņemšanās attiecībā uz trešām pusēm jāuzņemas budžeta saistības, un pauž nožēlu, ka 2005. gadā pirms šādu juridisko saistību uzņemšanās nebija nekādu budžeta saistību attiecībā uz centra izdevumiem; pauž nožēlu, ka minētajā laikposmā grāmatvedis visus centra maksājumus veica bez kredītrīkotāja izdotiem maksājumu uzdevumiem (7);

               27.

               atzīmē, ka pretēji finanšu noteikumiem 2005. gadā centra grāmatvedības uzskaite netika vesta saskaņā ar divkāršo ierakstu metodi, tādējādi radot kļūdu rašanās risku; uzstāj, ka šī situācija iespējami īsā laikā jānovērš;

               28.

               atzīmē, ka tika atklāti trūkumi centra personāla atlases procedūru dokumentācijā (nebija oficiāli noformēti lēmumi par atlases komisijas iecelšanu un sastāvu, nebija atlases komisijas galīgā ziņojuma par tās darbu); uzstāj, ka stingri jāpiemēro atbilstīgās atlases procedūras.

      (1)  OV C 266, 31.10.2006., 31. lpp.

      (2)  OV C 312, 19.12.2006., 54. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 142, 30.4.2004., 1. lpp.

      (5)  OV L 357, 31.12.2002., 72. lpp.

      (6)  Centra finanšu noteikumu 50. pants.

      (7)  Centra finanšu noteikumu 66. pants.


title: Padomes Lēmums 2010/800/KĀDP ( 2010. gada 22. decembris ) par ierobežojošiem pasākumiem pret Korejas Tautas Demokrātisko Republiku un par Kopējās nostājas 2006/795/KĀDP atcelšanu

text:
               23.12.2010

               LV

               Eiropas Savienības Oficiālais Vēstnesis

               L 341/32

         PADOMES LĒMUMS 2010/800/KĀDP
   (2010. gada 22. decembris)
   par ierobežojošiem pasākumiem pret Korejas Tautas Demokrātisko Republiku un par Kopējās nostājas 2006/795/KĀDP atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2006. gada 20. novembrī pieņēma Kopējo nostāju 2006/795/KĀDP par ierobežojošiem pasākumiem pret Korejas Tautas Demokrātisko Republiku (1) (“KTDR”), ar ko īstenoja Apvienoto Nāciju Organizācijas Drošības padomes Rezolūciju (“ANO DPR”) 1718 (2006).

               (2)

               Padome 2009. gada 27. jūlijā pieņēma Kopējo nostāju 2009/573/KĀDP (2), ar ko grozīja Kopējo nostāju 2006/795/KĀDP un īstenoja ANO DPR 1874 (2009).

               (3)

               Padome 2009. gada 22. decembrī pieņēma Lēmumu 2009/1002/KĀDP (3), ar ko groza Kopējo nostāju 2006/795/KĀDP.

               (4)

               Saskaņā ar Kopējās nostājas 2006/795/KĀDP 7. panta 2. punktu Padome ir pilnībā pārskatījusi minētās kopējās nostājas II un III pielikumā izklāstītos to personu un vienību sarakstus, kurām piemēro minētās kopējās nostājas 3. panta 1. punkta b) un c) apakšpunktu un 4. panta 1. punkta b) un c) apakšpunktu. Padome ir secinājusi, ka būtu jāturpina ierobežojošos pasākumus piemērot attiecīgajām personām un vienībām.

               (5)

               Padome ir apzinājusi vēl vairākas personas un vienības, uz kurām būtu jāattiecina ierobežojoši pasākumi.

               (6)

               Procedūrā šā lēmuma I un II pielikuma grozīšanai būtu jānosaka, ka sarakstā iekļautās personas un vienības ir jāinformē par to, kāpēc viņas ir iekļautas sarakstā, lai dotu viņām iespēju izteikt savus apsvērumus. Ja tiek izteikti jebkādi apsvērumi vai ja tiek iesniegti jauni būtiski pierādījumi, Padomei, ņemot vērā šos apsvērumus, būtu jāpārskata lēmums un jāinformē par to attiecīgā persona vai vienība.

               (7)

               Šajā lēmumā ir ievērotas pamattiesības un pamatprincipi, kas atzīti jo īpaši Eiropas Savienības Pamattiesību hartā, un, konkrēti, tiesības uz efektīvu aizsardzību un taisnīgu tiesu, īpašumtiesībām un tiesībām uz personas datu aizsardzību. Šis lēmums būtu jāpiemēro saskaņā ar šīm tiesībām un principiem.

               (8)

               Šajā lēmumā tāpat pilnībā ievēroti dalībvalstu pienākumi saskaņā ar Apvienoto Nāciju Organizācijas Statūtiem un Drošības padomes rezolūciju juridiski saistošā būtība.

               (9)

               Kopējā nostāja 2006/795/KĀDP būtu jāatceļ un jāaizstāj ar šo lēmumu.

               (10)

               Savienības īstenošanas pasākumi ir izklāstīti Padomes Regulā (EK) Nr. 329/2007 (2007. gada 27. marts) par ierobežojošiem pasākumiem attiecībā uz Korejas Tautas Demokrātisko Republiku (4),

         IR PIEŅĒMUSI ŠO LĒMUMU.
   1. pants
   1.   Turpmāk minēto priekšmetu un tehnoloģiju, tostarp programmatūras, tieša vai netieša piegāde, pārdošana vai nodošana KTDR, ko īsteno dalībvalstu valstspiederīgie vai ko veic no dalībvalstu teritorijas vai caur to teritoriju, vai kam izmanto kuģus, kuri kuģo ar dalībvalstu karogu, vai dalībvalstu lidaparātus, ir aizliegta neatkarīgi no tā, vai to izcelsme ir dalībvalstu teritorijā:

               a)

               ieroči un ar tiem saistīti visa veida materiāli, tostarp ieroči un munīcija, militārie transportlīdzekļi un ekipējums, paramilitārais ekipējums un visa minētā rezerves daļas, izņemot transportlīdzekļus, kas nav kaujas transportlīdzekļi un kuri ir izgatavoti no materiāliem vai aprīkoti ar materiāliem, kas nodrošina ballistisko aizsardzību un paredzēti vienīgi Savienības un tās dalībvalstu personāla aizsardzības vajadzībām KTDR;

               b)

               visi priekšmeti, materiāli, ekipējums, preces un tehnoloģija, ko noteikusi Drošības padome vai komiteja, kas izveidota atbilstīgi ANO DPR 1718 (2006) 12. punktam (“Sankciju komiteja”), saskaņā ar ANO DPR 1718 (2006) 8. punkta a) apakšpunkta ii) punktu, ar ko varētu sniegt ieguldījumu KTDR kodolprogrammās, ballistisko raķešu un citu masu iznīcināšanas ieroču programmās;

               c)

               konkrēti citi priekšmeti, materiāli, ekipējums, preces un tehnoloģija, kas varētu sekmēt KTDR kodolprogrammas, ballistisko raķešu vai citu masu iznīcināšanas ieroču programmas vai kas varētu sekmēt tās militārās darbības, tostarp visas divējāda lietojuma preces un tehnoloģijas, kas uzskaitītas I pielikumā Padomes Regulai (EK) Nr. 428/2009 (2009. gada 5. maijs), ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei (5). Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo noteikumu.

         2.   Aizliegts arī:

               a)

               jebkurai personai, vienībai vai struktūrai KTDR vai izmantošanai KTDR sniegt tehniskas apmācības, konsultācijas, pakalpojumus, palīdzību vai starpnieku pakalpojumus saistībā ar 1. punktā minētajiem priekšmetiem un tehnoloģiju, vai saistībā ar šo priekšmetu tiešu vai netiešu piegādi, ražošanu, uzturēšanu un izmantošanu;

               b)

               tieši vai netieši jebkurai personai, vienībai vai struktūrai KTDR vai izmantošanai KTDR piešķirt finansējumu vai finanšu palīdzību saistībā ar 1. punktā minētajiem priekšmetiem un tehnoloģijām, tostarp jo īpaši piešķīrumus, aizdevumus un eksporta kredītu apdrošināšanu jebkādai šo priekšmetu un tehnoloģiju pārdošanai, piegādei, nodošanai vai eksportēšanai vai ar tiem saistītām tehniskām apmācībām, konsultācijām, pakalpojumiem, palīdzībai vai starpnieku pakalpojumiem;

               c)

               apzināti vai tīši piedalīties darbībās, kuru mērķis vai sekas ir apiet a) vai b) apakšpunktā minēto aizliegumu.

         3.   Dalībvalstu valstspiederīgajiem vai izmantojot kuģus, kuri kuģo ar dalībvalsts karogu, vai dalībvalsts lidaparātus, ir arī aizliegts no KTDR iepirkt 1. punktā minētos priekšmetus un tehnoloģijas, kā arī dalībvalstu valstspiederīgajiem sniegt 2. punktā minēto KTDR tehnisko apmācību, konsultācijas, pakalpojumus, palīdzību, finansējumu un finansiālu palīdzību neatkarīgi no tā, vai to izcelsme ir KTDR teritorijā vai ārpus tās.
   2. pants
   1.   Dalībvalstis neuzņemas jaunas saistības attiecībā uz piešķīrumiem, finansiālu palīdzību vai koncesijas kredītiem KTDR, tostarp izmantojot līdzdalību starptautiskās finanšu iestādēs, izņemot gadījumus, kad tas tiek darīts humāniem un attīstības mērķiem, tieši pievēršoties civiliedzīvotāju vajadzībām vai veicinot atteikšanos no kodolieročiem. Dalībvalstis arī ievēro modrību, lai mazinātu pašreizējās saistības un, ja iespējams, izbeigtu tās.
   2.   Dalībvalstis nesniedz valsts finansiālu atbalstu tirdzniecībai ar KTDR, tostarp eksporta kredītus, garantijas vai apdrošināšanas polises saviem valstspiederīgajiem vai vienībām, kas iesaistītas šādā tirdzniecībā, ja šāds finansiāls atbalsts varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas vai darbības.
   3. pants
   Luksuspreču tieša vai netieša piegāde, pārdošana vai nodošana KTDR, ko īsteno dalībvalstu valstspiederīgie vai ko veic caur dalībvalstu teritoriju vai no tās, vai kam izmanto kuģus, kuri kuģo ar dalībvalsts karogu, vai dalībvalsts lidaparātus, ir aizliegta neatkarīgi no tā, vai to izcelsme ir dalībvalstu teritorijā vai ārpus tās.
   4. pants
   1.   Dalībvalstis veic vajadzīgos pasākumus, lai to teritorijā neieceļotu un lai to teritoriju nešķērsotu:

               a)

               I pielikumā uzskaitītās Sankciju komitejas vai Drošības padomes norādītās personas (arī to ģimenes locekļi), kuras ir atbildīgas par KTDR politiku – tostarp to atbalstot un veicinot – attiecībā uz tās kodolmateriālu, ballistisko raķešu vai citu masu iznīcināšanas ieroču programmām;

               b)

               II pielikumā uzskaitītās personas, kas nav iekļautas I pielikumā un kuras ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, tostarp to atbalstīšanu un veicināšanu;

               c)

               III pielikumā uzskaitītās personas, kuras nav iekļautas I pielikumā vai II pielikumā un kuras uz dalībvalstu teritoriju, caur to vai no tās, vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to teritorijā esošu finanšu iestāžu starpniecību sniedz finanšu pakalpojumus vai nodod finanšu vai citus aktīvus vai līdzekļus, kuri varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas.

         2.   Šā panta 1. punkta a) apakšpunktu nepiemēro, ja Sankciju komiteja katrā atsevišķā gadījumā konstatē, ka šāds ceļojums ir pamatots ar humāno vajadzību apsvērumiem, tostarp reliģiska pienākuma apsvērumiem, vai ja Sankciju komiteja secina, ka šāds izņēmums citādi sekmētu ANO DPR 1718 (2006) vai ANO DPR 1874 (2009) mērķu sasniegšanu.
   3.   Šā panta 1. punkts neliek dalībvalstij aizliegt tās valstspiederīgajiem ieceļot tās teritorijā.
   4.   Šā panta 1. punkts neskar gadījumus, kad dalībvalstij saistības uzliek starptautiskās tiesības, proti:

               a)

               kā starptautiskas starpvaldību organizācijas uzņēmējvalstij;

               b)

               kā Apvienoto Nāciju Organizācijas sasauktas vai tās aizgādībā rīkotas starptautiskas konferences uzņēmējvalstij;

               c)

               saskaņā ar daudzpusēju nolīgumu, ar ko piešķir privilēģijas un imunitāti;

               d)

               saskaņā ar 1929. gada Samierināšanās Līgumu (Laterāna Pakts), ko noslēdza Svētais Krēsls (Vatikāna Pilsētvalsts) un Itālija.

         5.   Šā panta 4. punktu uzskata par piemērojamu arī gadījumos, ja kāda dalībvalsts ir Eiropas Drošības un sadarbības organizācijas (EDSO) uzņēmējvalsts.
   6.   Padomi pienācīgi informē par visiem gadījumiem, kad dalībvalsts piešķir izņēmumu saskaņā ar 4. un 5. punktu.
   7.   Dalībvalstis var piešķirt izņēmumus 1. punkta b) un c) apakšpunktā paredzētajiem pasākumiem, ja ceļošana ir attaisnojama steidzamu humānu iemeslu dēļ vai tāpēc, lai piedalītos starpvaldību sanāksmēs, tostarp tajās, kuras atbalsta Savienība vai kuras rīko dalībvalsts, kas ir EDSO prezidentvalsts, un kurās notiek politisks dialogs, kas tieši atbalsta demokrātiju, cilvēktiesības un tiesiskumu KTDR.
   8.   Dalībvalsts, kas vēlas piešķirt 7. punktā minētos izņēmumus, to rakstiski paziņo Padomei. Izņēmumu uzskata par piešķirtu, ja viens vai vairāki Padomes locekļi rakstiski neiebilst pret šādu rīcību divās darbdienās no brīža, kad saņemts paziņojums par ierosināto izņēmumu. Ja viens vai vairāki Padomes locekļi iebilst, Padome ar kvalificētu balsu vairākumu var pieņemt lēmumu piešķirt ierosināto izņēmumu.
   9.   Gadījumos, kad saskaņā ar 4., 5. un 7. punktu dalībvalsts atļauj I, II vai III pielikumā uzskaitītajām personām ieceļot dalībvalstī vai šķērsot tās teritoriju, atļauju piešķir tikai tādiem nolūkiem, kādiem tā ir paredzēta, un tikai attiecīgajām personām.
   5. pants
   1.   Visus līdzekļus un saimnieciskos resursus, kas ir turpmāk minēto personu un vienību tiešā vai netiešā īpašumā, valdījumā, turējumā vai kontrolē:

               a)

               I pielikumā uzskaitītās Sankciju komitejas vai Drošības padomes norādītās personas un vienības, kuras ir iesaistītas KTDR kodolmateriālu, ballistisko raķešu vai citu masu iznīcināšanas ieroču programmās vai sniedz tām atbalstu, tostarp ar nelikumīgu līdzekļu palīdzību;

               b)

               II pielikumā iekļautās personas un vienības, kuras nav iekļautas I pielikumā un kuras ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, vai personas vai vienības, kuras rīkojas to vārdā vai vadībā, vai tādas vienības, kas atrodas to īpašumā vai kontrolē;

               c)

               III pielikumā iekļautās personas un vienības, kas nav iekļautas I pielikumā vai II pielikumā un kas uz dalībvalstu teritoriju, caur to vai no tās, vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to teritorijā esošu finanšu iestāžu starpniecību, sniedz finanšu pakalpojumus vai nodod finanšu vai citus aktīvus vai līdzekļus, kuri varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas, vai personas vai vienības, kas rīkojas to vārdā vai vadībā, vai tādas vienības, kas atrodas to īpašumā vai kontrolē;

         iesaldē.
   2.   Nekādus līdzekļus vai saimnieciskos resursus nedara tieši vai netieši pieejamus 1. punktā minētajām personām un vienībām, vai to interesēs.
   3.   Izņēmumi pieļaujami gadījumos, ja līdzekļi un saimnieciskie resursi ir:

               a)

               vajadzīgi, lai apmierinātu pamatvajadzības, tostarp maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un publisku komunālo pakalpojumu maksājumus;

               b)

               paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem; vai

               c)

               paredzēti vienīgi nodevu maksājumiem vai pakalpojumu maksājumiem par iesaldēto līdzekļu un saimniecisko resursu pastāvīgu turēšanu un saglabāšanu atbilstīgi attiecīgās valsts tiesību aktiem;

         pēc tam, kad attiecīgā dalībvalsts nosūtījusi Sankciju komitejai paziņojumu par nodomu I pielikumā minētajām personām un vienībām vajadzības gadījumā atļaut piekļuvi šādiem līdzekļiem un saimnieciskajiem resursiem un tad, ja Sankciju komiteja piecās darbadienās pēc šāda paziņojuma nav pieņēmusi pretēju lēmumu.
   4.   Izņēmumi pieļaujami arī gadījumos, ja:

               a)

               līdzekļi vai saimnieciskie resursi ir vajadzīgi ārkārtas izdevumiem pēc tam, kad attiecīgā dalībvalsts ir nosūtījusi paziņojumu Sankciju komitejai un Komiteja to ir apstiprinājusi attiecībā uz I pielikumā minētajām personām un vienībām; vai

               b)

               uz līdzekļiem vai saimnieciskajiem resursiem attiecas tiesisks, administratīvs vai arbitrāžas noteikts apgrūtinājums vai spriedums; tādā gadījumā šos līdzekļus un saimnieciskos resursus var izmantot, lai apmierinātu šādu apgrūtinājumu vai spriedumu, ja vien apgrūtinājums vai spriedums stājies spēkā pirms dienas, kad 1. punktā minēto personu vai vienību ir norādījusi Sankciju komiteja, Drošības padome vai Padome, un ja tas nav par labu 1. punktā minētai personai vai vienībai, un ja attiecīgā dalībvalsts par to nosūtījusi paziņojumu Sankciju komitejai attiecībā uz I pielikumā minētajām personām un vienībām.

         5.   Šā panta 2. punktu nepiemēro iesaldētu kontu papildināšanai:

               a)

               ar procentu ienākumiem vai citiem ieņēmumiem no šiem kontiem; vai

               b)

               maksājumiem, kas paredzēti līgumos, nolīgumos vai saistībās, kas noslēgtas vai radušās pirms 2006. gada 14. oktobra;

         ar nosacījumu, ka visiem šādiem procentu ienākumiem, citiem ieņēmumiem un maksājumiem turpina piemērot 1. punktu.
   6. pants
   1.   Lai nepieļautu to, ka finanšu pakalpojumus sniedz vai tādus finanšu vai citus aktīvus vai līdzekļus nodod uz dalībvalstu teritoriju, caur to vai no tās, vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to jurisdikcijā esošu finanšu iestāžu starpniecību, kuri var sekmēt KTDR kodolmateriālu, ballistisko raķešu vai citu masu iznīcināšanas ieroču programmas vai darbības, dalībvalstis pastiprināti uzrauga to jurisdikcijā esošo finanšu iestāžu darbības ar:

               a)

               bankām, kuru domicils ir KTDR;

               b)

               tādu banku filiālēm un meitasuzņēmumiem dalībvalstu jurisdikcijā, kuru domicils ir KTDR, kā uzskaitīts IV pielikumā;

               c)

               tādu banku filiālēm un meitasuzņēmumiem ārpus dalībvalstu jurisdikcijas, kuru domicils ir KTDR, kā uzskaitīts V pielikumā; un

               d)

               finanšu vienībām, kuru domicils nav KTDR un kuras nav dalībvalstu jurisdikcijā, bet kuras ir tādu personu un struktūru kontrolē, kam ir domicils KTDR, kā uzskaitīts V pielikumā;

         lai izvairītos no šādām darbībām, kas sekmē KTDR kodolmateriālu, ballistisko raķešu vai citu masu iznīcināšanas ieroču programmas vai darbības.
   2.   Minēto iemeslu dēļ finanšu iestādēm, veicot darbības ar 1. punktā minētajām bankām un finanšu vienībām, ir pienākums:

               a)

               nepārtraukti uzraudzīt kontu darbību, tostarp izmantojot klienta uzticamības pārbaudes programmas un ņemot vērā pienākumus saistībā ar nelikumīgi iegūtu līdzekļu legalizēšanu un terorisma finansēšanu;

               b)

               pieprasīt, lai tiek aizpildītas visas maksājuma uzdevumu informācijas ailes, kas attiecas uz attiecīgā darījuma maksātāju un saņēmēju, un atteikties veikt darījumu, ja šāda informācija nav sniegta;

               c)

               piecus gadus glabāt visu darījumu dokumentāciju un pēc pieprasījuma darīt to pieejamu attiecīgo valstu iestādēm;

               d)

               ja tām ir aizdomas vai pietiekams pamats uzskatīt, ka līdzekļi ir saistīti ar KTDR kodolmateriālu, ballistisko raķešu vai citu masu iznīcināšanas ieroču programmu vai darbību finansēšanu, tūlīt ziņot par aizdomām Finanšu ziņu vākšanas vienībai (Financial Intelligence Unit – FIU) vai citai attiecīgās dalībvalsts norādītai kompetentai iestādei. Finanšu ziņu vākšanas vienībai vai citai šādai kompetentai iestādei ir pagaidu tieša vai netieša piekļuve finanšu, administratīviem un tiesībaizsardzības iestāžu datiem, kas tai vajadzīgi, lai pienācīgu veiktu savus uzdevumus, tostarp aizdomīgo darījumu ziņojumu analīzi.

         7. pants
   1.   Saskaņā ar savām valsts iestādēm un tiesību aktiem un atbilstīgi starptautiskajām tiesībām dalībvalstis savā teritorijā pārbauda visas kravas, kas tiek sūtītas uz KTDR un saņemtas no KTDR, ja to rīcībā ir informācija, kas dod pietiekamu pamatu uzskatīt, ka kravā ir priekšmeti, kuru piegāde, pārdošana, nosūtīšana vai eksportēšana ir aizliegta saskaņā ar šo lēmumu.
   2.   Ar karoga valsts piekrišanu dalībvalstis pārbauda kuģus atklātā jūrā, ja to rīcībā ir informācija, kas dod pietiekamu pamatu uzskatīt, ka šādu kuģu kravā ir priekšmeti, kuru piegāde, pārdošana, nosūtīšana vai eksportēšana ir aizliegta saskaņā ar šo lēmumu.
   3.   Dalībvalstis saskaņā ar saviem tiesību aktiem iesaistās pārbaudēs saskaņā ar 1. un 2. punktu.
   4.   Uz gaisa kuģiem un kuģiem, kas transportē kravas uz KTDR un no tās, attiecas prasība pirms iebraukšanas un pirms izbraukšanas sniegt papildu informāciju par visām precēm, ko ieved dalībvalstī vai izved no tās.
   5.   Veicot 1. un 2. punktā minētās pārbaudes, dalībvalstis konfiscē un likvidē priekšmetus, kuru piegāde, pārdošana, nosūtīšana vai eksportēšana ir aizliegta saskaņā ar šo lēmumu atbilstīgi ANO DPR 1874 (2009) 14. pantam.
   6.   Dalībvalstu valstspiederīgajiem vai dalībvalstu teritorijās aizliedz KTDR kuģiem sniegt degvielas uzpildīšanas pakalpojumus vai citus kuģu apgādes pakalpojumus, vai citus kuģu apkopes pakalpojumus, ja dalībvalstu rīcībā ir informācija, kas dod pietiekamu pamatu uzskatīt, ka ar šiem kuģiem tiek pārvadāti priekšmeti, kuru piegāde, pārdošana, nosūtīšana vai eksportēšana ir aizliegta saskaņā ar šo lēmumu, izņemot gadījumus, kad šādu pakalpojumu sniegšana ir vajadzīga humānos nolūkos vai kamēr krava tiek pārbaudīta, un saskaņā ar 1., 2. un 4. punktu šos priekšmetus vajadzības gadījumā konfiscē un likvidē.
   8. pants
   Dalībvalstis veic vajadzīgos pasākumus, lai saglabātu modrību un novērstu to, ka to teritorijās vai to valstspiederīgie specializēti māca vai apmāca KTDR valstspiederīgos jomās, kas varētu sekmēt KTDR ar kodolieroču izplatīšanu saistītas darbības un kodolieroču piegādes sistēmu attīstību.
   9. pants
   1.   Padome pieņem grozījumus I pielikumā, pamatojoties uz Drošības padomes vai Sankciju komitejas noteikto.
   2.   Padome pēc dalībvalstu vai Savienības Augstā pārstāvja ārlietās un drošības politikas jautājumos ierosinājuma vienprātīgi pieņem II un III pielikumā iekļauto sarakstu un tajā izdarītos grozījumus.
   10. pants
   1.   Ja Drošības padome vai Sankciju komiteja iekļauj sarakstā personu vai vienību, Padome šo personu vai vienību iekļauj sarakstā I pielikumā.
   2.   Ja Padome nolemj uz personu vai vienību attiecināt 4. panta 1. punkta b) un c) apakšpunktā un 5. panta 1. punkta b) un c) apakšpunktā minētos pasākumus, tā attiecīgi groza II pielikumu.
   3.   Padome paziņo 1. un 2. punktā minētai personai vai vienībai par savu lēmumu, tostarp pamatojumu tās iekļaušanai sarakstā, nosūtot to vai nu tieši, ja tās adrese ir zināma, vai arī publicējot paziņojumu, dodot attiecīgai personai vai vienībai iespēju izteikt savus apsvērumus.
   4.   Ja ir izteikti jebkādi apsvērumi vai ja ir iesniegti jauni, būtiski pierādījumi, Padome pārskata savu lēmumu un attiecīgi informē šo personu vai vienību.
   11. pants
   1.   Šā lēmuma I un II pielikumā norāda pamatojumu personu vai vienību iekļaušanai sarakstā, kā noteikusi Drošības padome vai Sankciju komiteja attiecībā uz I pielikumu.
   2.   Šā lēmuma I un II pielikumā iekļauj arī vajadzīgo informāciju attiecīgo personu vai vienību identificēšanai, ja tāda ir pieejama, kā noteikusi Drošības padome vai Sankciju komiteja attiecībā uz I pielikumu. Attiecībā uz personām šāda informācija var saturēt vārdus un uzvārdus, arī pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi (ja tā ir zināma) un amatu vai profesiju. Attiecībā uz vienībām šāda informācija var ietvert reģistrācijas vietu un datumu, reģistrācijas numuru un uzņēmējdarbības vietu. I pielikumā ietver arī datumu, kad Drošības padome vai Sankciju komiteja to ir iekļāvusi sarakstā.
   12. pants
   1.   Šo lēmumu pārskata un vajadzības gadījumā groza, jo īpaši attiecībā uz tām personu, vienību vai priekšmetu kategorijām vai citām personām, vienībām vai priekšmetiem, kurām jāpiemēro ierobežojošie pasākumi, vai ņemot vērā attiecīgās Drošības padomes rezolūcijas.
   2.   Šā lēmuma 6. pantā paredzētos pasākumus pārskata sešos mēnešos pēc šā lēmuma pieņemšanas.
   3.   Pasākumus, kas minēti 4. panta 1. punkta b) un c) apakšpunktā un 5. panta 1. punkta b) un c) apakšpunktā, pārskata regulāri un vismaz reizi 12 mēnešos. Tos pārstāj piemērot attiecībā uz attiecīgām personām un vienībām, ja Padome saskaņā ar 9. panta 2. punktā minēto procedūru secina, ka vairs netiek izpildīti nosacījumi to piemērošanai.
   13. pants
   Ar šo atceļ Kopējo nostāju 2006/795/KĀDP.
   14. pants
   Šis lēmums stājas spēkā tā pieņemšanas dienā.

      Briselē, 2010. gada 22. decembrī

            Padomes vārdā –

            priekšsēdētājs

         S. VANACKERE

      (1)  OV L 322, 22.11.2006., 32. lpp.

      (2)  OV L 197, 29.7.2009., 111. lpp.

      (3)  OV L 346, 23.12.2009., 47. lpp.

      (4)  OV L 88, 29.3.2007., 1. lpp.

      (5)  OV L 134, 29.5.2009., 1. lpp.

      I PIELIKUMS
      A.   Lēmuma 4. panta 1. punkta a) apakšpunktā un 5. panta 1. punkta a) apakšpunktā minēto personu saraksts

                  Vārds, uzvārds

                  Pieņemtais vārds

                  Dzimšanas datums

                  Datums, kad iekļauts sarakstā

                  Cita informācija

                  1.

                     Yun Ho-jin

                  zināms arī kā Yun Ho-chin

                  13.10.1944.

                  16.7.2009.

                     Namchongang Trading Corporation direktors, pārrauga preču importu, kas vajadzīgas urāna bagātināšanas programmai.

                  2.

                     Ri Je-son

                  zināms arī kā Ri Che-son

                  1938.

                  16.7.2009.

                  Galvenā atomenerģijas biroja (GAB) direktors, birojs ir galvenā iestāde, kas vada Korejas Tautas Demokrātiskās Republikas kodolprogrammu; atbalsta vairākas ar kodoljautājumiem saistītas darbības, tostarp Yongbyon Kodolpētījumu centra un Namchongang Trading Corporation darbību GAB vadībā.

                  3.

                     Hwang Sok-hwa

                  16.7.2009.

                  Direktors Galvenajā atomenerģijas birojā (GAB); iesaistīts Korejas Tautas Demokrātiskās Republikas kodolprogrammā; būdams GAB Zinātniskā atbalsta biroja priekšnieks, darbojās Zinātnes komitejā Apvienotā Kodolpētījumu institūta paspārnē.

                  4.

                     Ri Hong-sop

                  1940.

                  16.7.2009.

                  Bijušais Yongbyon Kodolpētījumu centra direktors, pārraudzīja trīs galvenos objektus, kuri palīdz ieroču klases plutonija ražošanā, proti - degvielas ražošanas rūpnīcu, kodolreaktoru un atkārtotas pārstrādes rūpnīcu.

                  5.

                     Han Yu-ro

                  16.7.2009.

                     Korea Ryongaksan General Trading Corporation direktors, iesaistīts Korejas Tautas Demokrātiskās Republikas ballistisko raķešu programmā.

      B.   Lēmuma 5. panta 1. punkta a) apakšpunktā minēto vienību saraksts

                  Nosaukums

                  Pieņemtais nosaukums

                  Atrašanās vieta

                  Datums, kad iekļauts sarakstā

                  Cita informācija

                  1.

                     Korea Mining Development Trading Corporation

                  zināms kā CHANGGWANG SINYONG CORPORATION; zināms kā EXTERNAL TECHNOLOGY GENERAL CORPORATION; zināms kā DPRKN MINING DEVELOPMENT TRADING COOPERATION; zināms kā KOMID

                  Centrālais rajons, Phenjana, KTDR

                  24.4.2009.

                  Galvenais ieroču tirgotājs un galvenais tādu preču un iekārtu eksportētājs, kas saistītas ar ballistiskajām raķetēm un parastajiem ieročiem.

                  2.

                     Korea Ryonbong General Corporation

                  zināms kā KOREA YONBONG GENERAL CORPORATION; iepriekš zināms kā LYONGAKSAN GENERAL TRADING CORPORATION

                     Pot’onggang rajons, Phenjana, KTDR; Rakwon-dong, Pothonggang rajons, Phenjana, KTDR

                  24.4.2009.

                  Aizsardzības konglomerāts, kas specializējas iegādē KTDR aizsardzības nozarēm un atbalsta sniegšanā šīs valsts pārdošanas darījumiem, kas saistīti ar militāro jomu.

                  3.

                     Tanchon Commercial Bank

                  iepriekš zināma ar nosaukumu CHANGGWANG CREDIT BANK; iepriekš zināma ar nosaukumu KOREA CHANGGWANG CREDIT BANK

                     Saemul 1-Dong Pyongchon rajons, Phenjana, KTDR

                  24.4.2009.

                  KTDR galvenā finanšu iestāde parasto ieroču, ballistisko raķešu un tādu preču pārdošanai, kas saistītas ar minēto ieroču komplektāciju un ražošanu.

                  4.

                     Namchongang Trading Corporation

                  zināms kā NCG; zināms kā NAMCHONGANG TRADING; zināms kā NAM CHON GANG CORPORATION; zināms kā NOMCHONGANG TRADING CO.; zināms kā NAM CHONG GAN TRADING CORPORATION

                  Phenjana, KTDR

                  16.7.2009.

                     Namchongang ir KTDR tirdzniecības uzņēmums, kas pakļauts Galvenajam atomenerģijas birojam (GAB). Namchongang ir bijis iesaistīts kādā KTDR kodoliekārtā konstatētu Japānas izcelsmes vakuuma sūkņu iepirkumā, kā arī kādā kodolmateriālu pirkšanas darījumā ar kādu Vācijas iedzīvotāju. Uzņēmums arī ir bijis iesaistīts alumīnija cauruļu un citu iekārtu iegādē, kas īpaši piemērotas urāna bagātināšanas programmai 20. gs. deviņdesmito gadu beigās. Uzņēmuma pārstāvis ir kāds bijušais diplomāts, kurš strādāja par KTDR pārstāvi Starptautiskās Atomenerģijas aģentūras (SAEA) inspekcijā Yongbyon kodoliekārtās 2007. gadā. Namchongang darbības izplatīšanas jomā rada dziļas bažas, zinot KTDR agrākās izplatīšanas darbības.

                  5.

                     Hong Kong Electronics

                  zināms kā HONG KONG ELECTRONICS KISH CO

                     Sanaee St., Kiša sala, Irāna

                  16.7.2009.

                  Uzņēmums pieder bankai Tanchon Commercial Bank un KOMID vai tie kontrolē uzņēmumu, vai arī uzņēmums rīkojas vai tiek uzskatīts, ka rīkojas, to interesēs vai to vārdā. Kopš 2007. gada Hong Kong Electronics ir pārskaitījis miljoniem dolāru ar izplatīšanu saistītus līdzekļus bankas Tanchon Commercial Bank un KOMID vārdā (Komiteja abas vienības iekļāva sarakstā 2009. gada aprīlī). Hong Kong Electronics ir veicinājis naudas plūsmu no Irānas uz KTDR KOMID vārdā.

                  6.

                     Korea Hyoksin Trading Corporation

                  zināms kā KOREA HYOKSIN EXPORT AND IMPORT CORPORATION

                     Rakwon-dong, Pothonggang rajons, Phenjana, KTDR

                  16.7.2009.

                  Phenjanā izvietots KTDR uzņēmums, kurš ir pakļauts uzņēmumam Korea Ryonbong General Corporation (Komiteja to iekļāva sarakstā 2009. gada aprīlī) un iesaistīts masu iznīcināšanas ieroču izstrādē.

                  7.

                  Galvenais Atomenerģijas birojs (GAB)

                  zināms kā Atomenerģijas ģenerāldepartaments (GDAE)

                     Haeudong, Pyongchen rajons, Phenjana, KTDR

                  16.7.2009.

                  GAB ir atbildīgs par KTDR kodolprogrammu, kurā ietilpst Yongbyon kodolpētījumu centrs un tā 5 MWe (25 MWt) plutonija ražošanas pētījumu reaktors, kā arī degvielas ražošanas un atkārtotas apstrādes rūpnīcas. GAB ir rīkojis tikšanās un sarunas ar Starptautisko Atomenerģijas aģentūru par kodoljautājumiem. GAB ir galvenā KTDR valdības aģentūra, kura pārrauga kodolprogrammas, tostarp Yongbyon kodolpētījumu centra darbību.

                  8.

                     Korean Tangun Trading Corporation

                  Phenjana, KTDR

                  16.7.2009.

                     Korea Tangun Trading Corporation ir pakļauts KTDR Otrai dabaszinātņu akadēmijai un galvenokārt ir atbildīgs par preču un tehnoloģiju iepirkšanu KTDR aizsardzības jomas pētījumu un attīstības programmu atbalstam, tostarp, bet ne tikai, par masu iznīcināšanas ieroču un to piegādes sistēmu programmām un iepirkumiem, kā arī tādu materiālu iepirkumiem, uz kuriem attiecas kontroles vai aizlieguma noteikumi saistībā ar attiecīgiem daudzpusējiem kontroles režīmiem.

      II PIELIKUMS
      A.   Lēmuma 4. panta 1. punkta b) apakšpunktā un 5. panta 1. punkta b) apakšpunktā minēto personu saraksts

                  #

                  Vārds, uzvārds
                  (un iespējamie pieņemtie vārdi)

                  Identifikācijas informācija

                  Pamatojums

                  1.

                     CHANG Song-taek (arī JANG Song-Taek)

                  Dzimšanas datums: 02.02.1946. vai 06.02.1946. vai 23.02.1946. (Ziemeļu Hamgyong province)
                  Pases Nr. (2006. gadā): PS 736420617

                  Valsts aizsardzības komisijas loceklis. Korejas Darbaļaužu partijas administrācijas nodaļas vadītājs

                  2.

                     CHON Chi Bu

                  Atomenerģijas galvenā biroja loceklis, bijušais Yongbyon objekta tehniskais direktors

                  3.

                     CHU Kyu-Chang (arī JU Kyu-Chang)

                  Dzimšanas datums: laikā starp 1928. un 1933. gadu

                  Aizsardzības rūpniecības departamenta (ballistisko raķešu programma) vadītāja pirmais vietnieks, Korejas Darbaļaužu partija, Valsts aizsardzības komisijas loceklis

                  4.

                     HYON Chol-hae

                  Dzimšanas gads: 1934. g. (Mandžūrija, Ķīna)

                  Tautas bruņoto spēku Vispārīgās politikas departamenta vadītāja vietnieks (Kim Jong Il militārais padomnieks)

                  5.

                     JON Pyong-ho

                  Dzimšanas gads: 1926.

                  Korejas Darbaļaužu partijas Centrālās komitejas sekretārs, Centrālās komitejas Militāro piegāžu rūpniecības departamenta vadītājs, kurš kontrolē Centrālās komitejas Otro ekonomikas komiteju, Valsts aizsardzības komitejas loceklis

                  6.

                     KIM Yong-chun (arī Young-chun)

                  Dzimšanas datums: 04.03.1935.Pases Nr.: 554410660

                  Valsts aizsardzības komisijas priekšsēdētāja vietnieks, Tautas bruņoto spēku ministrs, Kim Jong Il īpašais padomnieks kodolstratēģijas jautājumos

                  7.

                     O Kuk-Ryol

                  Dzimšanas gads: 1931
                  (Jilin province, Ķīna)

                  Valsts aizsardzības komisijas priekšsēdētāja vietnieks, kurš pārrauga jaunāko tehnoloģiju iepirkumus ārvalstīs kodolprogrammas un ballistisko raķešu programmas vajadzībām

                  8.

                     PAEK Se-bong

                  Dzimšanas gads: 1946.

                  Korejas Darbaļaužu partijas Centrālās komitejas Otrās ekonomikas komitejas priekšsēdētājs (atbildīgs par ballistisko raķešu programmu). Valsts aizsardzības komisijas loceklis.

                  9.

                     PAK Jae-gyong (arī Chae-Kyong)

                  Dzimšanas gads: 1933.
                  Pases Nr.: 554410661

                  Tautas bruņoto spēku Vispārīgās politikas departamenta vadītāja vietnieks un Tautas bruņoto spēku Loģistikas biroja vadītāja vietnieks (Kim Jong Il militārais padomnieks)

                  10.

                     PYON Yong Rip (arī Yong-Nip)

                  Dzimšanas datums: 20.09.1929.Pases Nr.: 645310121 (izdota 13.09.2005.)

                  Zinātņu akadēmijas priekšsēdētājs, iesaistīts bioloģiskos pētījumos saistībā ar masu iznīcināšanas ieročiem

                  11.

                     RYOM Yong

                  Galvenā atomenerģētikas biroja vadītājs (vienība, ko sarakstā iekļāva Apvienoto Nāciju Organizācija), atbildīgs par starptautiskajiem sakariem

                  12.

                     SO Sang-kuk

                  Dzimšanas datums: laikā starp 1932. un 1938. gadu

                     Kim Il Sung universitātes Kodolfizikas departamenta vadītājs

      B.   Lēmuma 5. panta 1. punkta b) apakšpunktā minētās vienības

                  #

                  Nosaukums
                  (un iespējamie pieņemtie nosaukumi)

                  Identifikācijas informācija

                  Pamatojums

                  1.

                     Green Pine Associated Corporation (arī Chongsong Yonhap, Ch’o’ngsong Yo’nhap)

                     c/o Reconnaissance General Bureau Headquarters, Hyongjesan-Guyok, Phenjana/Nungrado, Phenjana

                     Ch’o’ngsong Yo’nhap ir pakļauta sankcijām saistībā ar ieroču un ar tiem saistītu materiālu eksportēšanu no Ziemeļkorejas. Green Pine specializācija ir jūras spēku iekārtu un ieroču, piemēram, zemūdeņu, militāro kuģu un raķešu sistēmu ražošana, un tā ir eksportējusi torpēdas un tehnisko palīdzību ar aizsardzību saistītiem Irānas uzņēmumiem. Green Pine ir atbildīga par apmēram pusi no visiem Ziemeļkorejas eksportētajiem ieročiem un ar tiem saistītajiem materiāliem, un ir pārņēmusi daudzas no KOMID darbībām pēc tam, kad ANO DP KOMID iekļāva sarakstā.

                  2.

                     Korea Heungjin Trading Company

                  Atrašanās vieta– Phenjana

                  Phenjanā reģistrēta vienība, ko tirdzniecības nolūkiem izmanto Korea Mining Development Trading Corporation (KOMID); (Apvienoto Nāciju Organizācija iekļāva sarakstā 2009. gada 24. aprīlī. Korea Heungjin Trading Company arī tur aizdomās, ka tā ir bijusi iesaistīta ar raķetēm saistītu preču piegādē Irānas Shahid Hemmat Industrial Group.

                  3.

                     Korea Pugang mining and Machinery Corporation ltd

                     Korea Ryongbong General Corporation filiāle (Apvienoto Nāciju Organizācija to iekļāva sarakstā 2009. gada 24. aprīlī); tās rīcībā ir iekārtas alumīnko var izmantot raķetēs

                  4.

                     Korea Taesong Trading Company

                  Atrašanās vieta– Phenjana

                  Vienība darbojas Phenjanā, un Korea Mining Development Trading Corporation (KOMID) to izmanto tirdzniecības nolūkiem (Apvienoto Nāciju Organizācija KOMID iekļāva sarakstā 2009. gada 24. aprīlī). Korea Taesong Trading Company ir rīkojusies KOMID vārdā darījumos ar Sīriju.

                  5.

                     Korean Ryengwang Trading Corporation

                     Rakwon-dong, Pothonggang rajons, Phenjana, Ziemeļkoreja

                     Korea Ryongbong General Corporation filiāle (vienība, ko sarakstā iekļāva Apvienoto Nāciju Organizācija, 24.04.2009.).

                  6.

                  Otrā ekonomikas komiteja (Second Economic Committee) un Otrā dabaszinātņu akadēmija (Second Academy of Natural Sciences)

                  Otrā ekonomikas komiteja ir iesaistīta Ziemeļkorejas raķešu programmas svarīgākajos aspektos. Tā atbild par Ziemeļkorejas ballistisko raķešu ražošanas pārraudzību. Tā arī virza KOMID darbības (Apvienoto Nāciju Organizācija KOMID iekļāva sarakstā 2009. gada 24. aprīlī). Otrā ekonomikas komiteja ir valsts līmeņa organizācija, kas atbild par Ziemeļkorejas augsta līmeņa ieroču sistēmu, tostarp raķešu un, iespējams, arī kodolieroču, pētniecību un izstrādi. Tā izmanto vairākas tai pakļautas organizācijas, tostarp Korea Tangun Trading Corporation, lai no ārvalstīm iegūtu tehnoloģijas, iekārtas un informāciju izmantošanai Ziemeļkorejas raķešu un, iespējams, arī kodolieroču programmās.

                  7.

                     Sobaeku United Corp. (arī Sobaeksu United Corp.)

                  Valsts sabiedrība, kas iesaistīta pētījumos par paaugstināta riska ražojumiem un iekārtām, kā arī to iepirkumos. Tās īpašumā ir vairākas dabīga grafīta atradnes, kuras ar izejvielām apgādā divas pārstrādes rūpnīcas, kurās papildus citiem izstrādājumiem ražo grafīta blokus, ko var izmantot raķetēs.

                  8.

                     Yongbyon Kodolpētījumu centrs

                  Pētniecības centrs, kas piedalījās militārām vajadzībām piemērota plutonija ražošanā. Centrs ir pakļauts Galvenajam atomenerģētikas birojam (vienība, ko sarakstā iekļāva Apvienoto Nāciju Organizācija, 16.07.2009.).

      III PIELIKUMS
      A.   Lēmuma 4. panta 1. punkta c) apakšpunktā un 5. panta 1. punkta c) apakšpunktā minēto personu saraksts

                  #

                  Vārds, uzvārds
                  (un iespējamie pieņemtie vārdi)

                  Identifikācijas informācija

                  Pamatojums

                  1.

                  JON Il-chun

                  Dzimšanas datums: 24.08.1941.

                  2010. gada februārī KIM Tong-un atbrīvoja no direktora amata “39. birojā”, kas ir iesaistīts ieroču izplatīšanas finansēšanā un, cita starpā, atbild par preču izpirkšanu no Ziemeļkorejas diplomātiskajām pārstāvniecībām, apejot sankcijas. Viņu šajā amatā aizstāja JON Il-chun. Tiek arī apgalvots, ka JON Il-chun ir viens no vadošajiem darbiniekiem Valsts attīstības bankā (State Development Bank).

                  2.

                  KIM Tong-un

                  Ieroču izplatīšanas finansēšanā iesaistītā Darbaļaužu partijas Centrālās komitejas “39. biroja” bijušais direktors.

      B.   Lēmuma 5. panta 1. punkta c) apakšpunktā minēto vienību saraksts

                  #

                  Nosaukums
                  (un iespējamie pieņemtie nosaukumi)

                  Identifikācijas informācija

                  Pamatojums

                  1.

                  Korea Daesong Bank
                  (arī Choson Taesong Unhaeng, Taesong Bank)

                  Adrese:
                  Segori-dong, Gyongheung St., Potonggang rajons, PhenjanaTālrunis: 850 2381 8221
                  Tālrunis: 850 2 18111 papildnumurs: 8221
                  Fakss: 850 2381 4576

                  Ziemeļkorejas finanšu iestāde, kas ir tieši pakļauta “39. birojam” un ir iesaistīta Ziemeļkorejas ieroču izplatīšanas finansēšanas projektu veicināšanā.

                  2.

                  Korea Daesong General Trading Corporation
                  (arī Daesong Trading, Daesong Trading Company, Korea Daesong Trading Company, Korea Daesong Trading Corporation)

                  Adrese:
                  Pulgan Gori Dong 1, Potonggang rajons, PhenjanaTālrunis: 850 2 18111 papildnumurs: 8204/8208
                  Tālrunis: 850 2381 8208/4188
                  Fakss: 850 2381 4431/4432

                  Uzņēmums, kas ir pakļauts “39. birojam” un ko izmanto ārvalstu darījumu veicināšanai “39. biroja” vārdā.
                  “39. biroja” direktors Kim Tong-un ir minēts Padomes Regulas Nr. 1283/2009 V pielikumā.

      IV PIELIKUMS
      Lēmuma 6. panta 1. punkta b) apakšpunktā minēto filiāļu un meitasuzņēmumu saraksts

      V PIELIKUMS
      Lēmuma 6. panta 1. punkta c) un d) apakšpunktā minēto filiāļu, meitasuzņēmumu un finanšu vienību saraksts


title: Padomes Lēmums, kas pieņemts, vienojoties ar ievēlēto Komisijas priekšsēdētāju ( 2009. gada 4. decembris ), un ar ko apstiprina pārējo personu sarakstu, kuras viņš ierosina iecelt par Komisijas locekļiem

text:
               8.12.2009

               LV

               Eiropas Savienības Oficiālais Vēstnesis

               L 321/51

      PADOMES LĒMUMS,
   kas pieņemts, vienojoties ar ievēlēto Komisijas priekšsēdētāju
   (2009. gada 4. decembris),
   un ar ko apstiprina pārējo personu sarakstu, kuras viņš ierosina iecelt par Komisijas locekļiem
   (2009/903/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 17. panta 3. un 4. punktu un 7. punkta otro daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   tā kā:

               (1)

               Ar Lisabonas Līguma ratifikācijas procesu saistītu apstākļu dēļ Komisija, ko iecēla 2004. gada 22. novembrī, pēc 2009. gada 31. oktobra joprojām pilda savas pilnvaras, gaidot, kad pabeigs jaunās Komisijas iecelšanas procesu, saskaņā ar Līguma par Eiropas Savienību noteikumiem, kurā grozījumi veikti ar Lisabonas Līgumu.

               (2)

               Uz laiku līdz 2014. gada 31. oktobrim jāieceļ jauna Komisija, kuru veido viens pārstāvis no katras dalībvalsts, tostarp tās priekšsēdētājs un Savienības Augstais pārstāvis ārlietās un drošības politikas jautājumos.

               (3)

               Eiropadome izvirzīja José Manuel DURÃO BARROSO kungu kā personu, ko Eiropas Parlamentam ierosina kā Komisijas priekšsēdētāju, un Eiropas Parlaments ievēlēja šādi izvirzīto kandidātu.

               (4)

               Saskaņā ar Līguma par Eiropas Savienību 18. panta 1. punktu Eiropadome ar Komisijas priekšsēdētāja piekrišanu ieceļ Savienības Augsto pārstāvi ārlietās un drošības politikas jautājumos.

               (5)

               Padomei, vienojoties ar ievēlēto Komisijas priekšsēdētāju, ir jāapstiprina pārējo personu saraksts, kuras viņš ierosina iecelt par Komisijas locekļiem uz laiku līdz 2014. gada 31. oktobrim.

               (6)

               Saskaņā ar Līguma par Eiropas Savienību 17. panta 7. punkta trešo daļu priekšsēdētāju, Savienības Augsto pārstāvi ārlietās un drošības politikas jautājumos un pārējos Komisijas locekļus kopumā ar balsojumu apstiprinās Eiropas Parlaments,

         IR PIEŅĒMUSI ŠO LĒMUMU.
   1. pants
   Vienojoties ar José Manuel DURÃO BARROSO kungu, ievēlēto Komisijas priekšsēdētāju, Padome ierosina par Komisijas locekļiem uz laiku līdz 2014. gada 31. oktobrim iecelt šādas personas:

                  Joaquín ALMUNIA AMANN kungu,

                  László ANDOR kungu,

                  Michel BARNIER kungu,

                  Dacian CIOLOȘ kungu,

                  John DALLI kungu,

                  Maria DAMANAKI kundzi,

                  Karel DE GUCHT kungu,

                  Štefan FÜLE kungu,

                  Máire GEOGHEGAN-QUINN kundzi,

                  Johannes HAHN kungu,

                  Connie HEDEGAARD kundzi,

                  Rumiana JELEVA kundzi,

                  Siim KALLAS kungu,

                  Neelie KROES kundzi,

                  Janusz LEWANDOWSKI kungu,

                  Cecilia MALMSTRÖM kundzi,

                  Günther H. ETTINGER kungu,

               Andri PIEBALGA kungu,

                  Janez POTOČNIK kungu,

                  Viviane REDING kundzi,

                  Olli REHN kungu,

                  Maroš ŠEFČOVIČ kungu,

                  Algirdas Gediminas ŠEMETA kungu,

                  Antonio TAJANI kungu,

                  Androulla VASSILIOU kundzi.

         2. pants
   Šo lēmumu pārsūta Eiropas Parlamentam.
   To publicē Eiropas Savienības Oficiālajā Vēstnesī.

      Briselē, 2009. gada 4. decembrī

            Padomes vārdā –

            priekšsēdētāja

         E. BJÖRLING


               29.8.2017

               LV

               Eiropas Savienības Oficiālais Vēstnesis

               C 285/207

         P7_TA(2014)0115

      Oskar Herics (AT) iecelšana Revīzijas palātas locekļa amatā
   Eiropas Parlamenta 2014. gada 25. februāra lēmums par priekšlikumu iecelt Oskar Herics par Revīzijas palātas locekli (C7-0009/2014 – 2014/0802(NLE))
   (Apspriešanās)
   (2017/C 285/32)

      Eiropas Parlaments,

               —

               ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C7-0009/2014),

               —

               ņemot vērā Reglamenta 108. pantu,

               —

               ņemot vērā Budžeta kontroles komitejas ziņojumu (A7-0128/2014),

               A.

               tā kā Parlamenta Budžeta kontroles komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības;

               B.

               tā kā Budžeta kontroles komiteja 2014. gada 17. februāra sanāksmē uzklausīja Padomes izvirzīto Revīzijas palātas locekļa amata kandidātu,

               1.

               apstiprina Padomes priekšlikumu iecelt Oskar Herics par Revīzijas palātas locekli;

               2.

               uzdod priekšsēdētājam nosūtīt šo lēmumu Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.


title: 2012/556/ES: Eiropas Parlamenta Lēmums ( 2012. gada 10. maijs ) par Eiropas Savienības 2010. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja

text:
               17.10.2012

               LV

               Eiropas Savienības Oficiālais Vēstnesis

               L 286/109

         EIROPAS PARLAMENTA LĒMUMS
   (2012. gada 10. maijs)
   par Eiropas Savienības 2010. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   (2012/556/ES)
   EIROPAS PARLAMENTS,

               —

               ņemot vērā Eiropas Savienības 2010. finanšu gada vispārējo budžetu (1),

               —

               ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0261/2011) (2),

               —

               ņemot vērā Eiropas Ekonomikas un sociālo lietu komitejas gada ziņojumu par 2010. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0092/2012),

               1.

               sniedz Eiropas Ekonomikas un sociālo lietu komitejas ģenerālsekretāram apstiprinājumu par Eiropas Ekonomikas un sociālo lietu komitejas 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 64, 12.3.2010.

      (2)  OV C 332, 14.11.2011., 1. lpp.

      (3)  OV C 326, 10.11.2011., 1. lpp.

      (4)  OV C 332, 14.11.2011., 134. lpp.

      (5)  OV L 248, 16.9.2002., 1. lpp.
    ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/110

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par Eiropas Savienības 2010. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   EIROPAS PARLAMENTS,

               —

               ņemot vērā Eiropas Savienības 2010. finanšu gada vispārējo budžetu (1),

               —

               ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0261/2011) (2),

               —

               ņemot vērā Eiropas Ekonomikas un sociālo lietu komitejas gada ziņojumu par 2010. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0092/2012),

               1.

               konstatē, ka 2010. gadā Eiropas Ekonomikas un sociālo lietu komitejas (EESK) rīcībā bija saistību apropriācijas par kopējo summu EUR 127 200 000 (2009. gadā – EUR 122 000 000) un apropriāciju izlietojuma līmenis bija 98 % (2009. gadā – 98 %); uzsver, ka EESK budžets ir izmantots galvenokārt administratīvām vajadzībām – 70 % līdzekļu atvēlēti ar šo iestādi saistītām personām, 30 % – ēkām, mēbelēm, aprīkojumam un dažādām darbības izmaksām;

               2.

               aicina EESK turpmākajos gados budžeta palielinājumu samazināt līdz absolūtam minimumam un jaunās paplašinātās darbības finansēt, galvenokārt izmantojot ietaupījumus;

               3.

               atgādina aicinājumu, kas izteikts 2011. gada 10. maija rezolūcijā par EESK 2009. finanšu gada budžeta izpildes apstiprināšanu (6), proti, steidzami veikt visaptverošu izdevumu pārskatīšanu visās darbības jomās, lai pārliecinātos, vai visi izdevumi ir lietderīgi, tādējādi nosakot iespējamos ietaupījumus, kas, ņemot vērā pašreizējos taupības apstākļus Savienībā, samazinātu spiedienu uz budžetu;

               4.

               pauž gandarījumu, ka Revīzijas palātas gada pārskatā, pamatojoties uz veikto revīziju, ir izdarīts secinājums, ka kopumā iestāžu un pārējo struktūru maksājumos administratīvo un citu izdevumu jomā 2010. gada 31. decembrī slēgtajā finanšu gadā būtisku kļūdu nav; nodaļā “Administratīvie izdevumi” iespējamākais kļūdu īpatsvars parasti ir 0,4 % (7.9. un 7.10. punkts);

               5.

               uzsver, ka Revīzijas palātas 2010. gada pārskatā ir iekļauti konstatējumi par EESK locekļu ceļa izdevumu atlīdzināšanu un līgumslēgšanas tiesību piešķiršanu ierobežotā procedūrā;

               6.

               ar gandarījumu norāda, ka EESK Birojs 2011. gada 6. decembrī pieņēma lēmumu reformēt Komitejas locekļu izdevumu atlīdzināšanas sistēmu, jo īpaši lai panāktu, ka ceļa izdevumu atlīdzināšana notiek, pamatojoties tikai uz faktiskajām izmaksām, lai pielāgotu izmaksājamo dienas naudu un paredzētos ceļa izdevumus Parlamentā izmaksājamām summām un lai atlīdzinātu laiku, ko locekļi tērē, pildot savus pienākumus, un ar tiem saistītos administratīvos izdevumus, ar nosacījumu, ka EESK locekļi vienlaikus nesaņem nekādu citu atlīdzinājumu vai pensiju no Savienības budžeta;

               7.

               mudina nekavējoties īstenot iepriekšminēto 2011. gada 6. decembra lēmumu un sagaida, ka tas tiks darīts;

               8.

               pauž pārsteigumu, ka 2010. gadā EESK locekļi ir iesnieguši rēķinus par tik daudziem un tik tāliem lidojumiem (vidēji 2 000 km); aicina EESK sagatavot detalizētu sarakstu ar visiem lidojumiem, par kuriem 2010. gadā iesniegti rēķini, norādot izlidošanas lidostu, nosēšanos pa ceļam, galamērķus, lidojuma attālumu un Eiropas nodokļu maksātājam radušās izmaksas;

               9.

               atzinīgi vērtē to, ka izmaiņas, kas veiktas EESK Biroja 2012. gada 21. februāra sanāksmē attiecībā uz klātbūtnes apliecināšanu un atlīdzību par piedalīšanos videokonferencēs, atbilda Parlamenta ieteiktajam (stingrāk noteikts uz dokumentiem balstīts pamatojums, lai pamatotu tiesības uz pabalstu, kas minētas 12. pantā Eiropas Ekonomikas un sociālo lietu komitejas Biroja 2012. gada 21. februāra Lēmumā par komitejas locekļu un konsultatīvās komisijas delegātu, kā arī viņu attiecīgo aizstājēju veikto izdevumu un saņemto pabalstu atmaksāšanu, un svītrots punkts par videokonferencēm); ar nepacietību gaida rezultātus EESK un Padomes sarunās, kuru mērķis ir rast galīgu un apmierinošu risinājumu visiem jautājumiem, kas ir atkarīgi no Padomes lēmuma;

               10.

               ar gandarījumu norāda uz EESK Biroja lēmumu, ar kuru paredzēts, ka locekļi publisko savu finansiālo interešu deklarāciju; ar gandarījumu konstatē, ka šis lēmums jau ir īstenots;

               11.

               pauž gandarījumu, ka EESK locekļi, jo īpaši budžeta grupa, kura ir plaši iesaistījusies gan budžeta izstrādē, gan tā izpildes uzraudzībā, nesen paudusi pastiprinātu interesi par finanšu un budžeta jautājumiem; aicina EESK locekļus ciešāk sadarboties ar Parlamenta Budžeta kontroles komiteju;

               12.

               pauž gandarījumu, ka abas komitejas – Reģionu komiteja un EESK – 2011. gada 27. decembrī beidzot saņēma EMAS (Eiropas Savienības vides vadības un audita sistēmas) sertifikātu; vēlētos katru gadu saņemt informāciju par to, kas ir iecerēts un/vai jau panākts, lai vēl vairāk samazinātu negatīvo ietekmi uz vidi, ko rada komiteju darbība;

               13.

               ir gandarīts par rezultātiem, kas ietverti vidusposma novērtējumā par Reģionu komitejas un EESK administratīvās sadarbības nolīguma īstenošanu; galvenokārt konstatē, ka kopīgu dienestu izveide ir ļāvusi abām komitejām ievērojami ietaupīt budžeta līdzekļus; pauž cerību, ka minētās komitejas īstenos ieteikumus attiecībā uz personālu (turpmāka noteikumu saskaņošana), sociālajiem un medicīnas pakalpojumiem, kā arī iekšējiem dienestiem;

               14.

               ierosina panākt, lai abu komiteju prioritārās budžeta pozīcijas būtu saskaņotākas; uzskata, ka tas savukārt radītu lielākus ietaupījumus un vēl vairāk uzlabotu iestāžu sadarbību;

               15.

               atzinīgi vērtē 2012. gada 24. aprīlī pieņemto EESK lēmumu veikt sava darba novērtējumu, kā to jau izdarījusi Reģionu komiteja (kopējā novērtēšanas sistēma (CAF
                   (7)) – civildienesta pašnovērtējuma shēma), ievērojot šajā rezolūcijā ietverto ieteikumu, kuru Budžeta kontroles komiteja pieņēma 2012. gada 27. martā;

               16.

               ar gandarījumu norāda arī, ka EESK ir rūpīgi iepazinusies ar Revīzijas palātas apsvērumiem un pieņēmusi tos zināšanai un visiem tālākdeleģētajiem kredītrīkotājiem ir nosūtīts atgādinājums par svarīgiem elementiem, kas jāievēro iepirkuma procedūrā; tāpat pieņem zināšanai, ka EESK pieliks lielākas pūles, lai nodrošinātu, ka novērtēšanas komitejās ir iekļauti darbinieki ar pietiekamām zināšanām publiskā iepirkuma jomā;

               17.

               aicina EESK uzlabot kvalitāti kopsavilkumam par iekšējās revīzijas dienesta darbību, lai Parlamentam būtu iespēja iepazīties ar EESK iekšējiem uzraudzības un kontroles mehānismiem; uzstāj, ka šim kopsavilkumam ir jābūt informatīvam un lietderīgam; aicina EESK nekavējoties nosūtīt pārstrādātu tekstu Parlamenta kompetentajai komitejai;

               18.

               uzskata, ka ļoti noderīgs ir gada darbības pārskata D pielikums, kurā apkopoti darbības un paveiktā rādītāji; pauž bažas par to, ka nav izmantoti 12,3 % no mutiskās tulkošanas dienestam pieprasītajiem pakalpojumiem, kuru izmaksas ir EUR 913 344; vēlētos saņemt informāciju par to, kādi steidzami pasākumi ir veikti, lai šo problēmu risinātu;

               19.

               aicina uzlabot finanšu plānošanu un budžeta pārvaldību, lai turpmāk izvairītos no līdzīgām situācijām;

               20.

               sagaida, ka gada darbības pārskatu turpmāk papildinās ar detalizētu tabulu, kurā būs apkopoti dati par visiem EESK rīcībā esošajiem cilvēkresursiem, sadalot tos pēc amata kategorijas, pakāpes, dzimuma, piedalīšanās profesionālajā izglītībā un valstspiederības;

               21.

               atkārtoti prasa Eiropas Ombudam informēt Budžeta kontroles komiteju par izmeklēšanas rezultātiem saistībā ar darbinieku amatā paaugstināšanas procedūrām;

               22.

               prasa visus EESK sniegtos atzinumus pievienot attiecīgajām lietām.

      (1)  OV L 64, 12.3.2010.

      (2)  OV C 332, 14.11.2011., 1. lpp.

      (3)  OV C 326, 10.11.2011., 1. lpp.

      (4)  OV C 332, 14.11.2011., 134. lpp.

      (5)  OV L 248, 16.9.2002., 1. lpp.

      (6)  OV L 250, 27.9.2011., 98. lpp.

      (7)  Kopējā novērtēšanas sistēma, Eiropas Publiskās administrācijas institūts, Māstrihta, 2006. gads.


title: 2005/462/EK: Padomes Lēmums (2005. gada 13. jūnijs), ar ko ieceļ amatā Reģionu komitejas locekļa aizstājēju no Vācijas

text:
               24.6.2005

               LV

               Eiropas Savienības Oficiālais Vēstnesis

               L 164/49

      PADOMES LĒMUMS

   (2005. gada 13. jūnijs),
   ar ko ieceļ amatā Reģionu komitejas locekļa aizstājēju no Vācijas
   (2005/462/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Vācijas valdības priekšlikumu,
   tā kā:

               (1)

               2002. gada 22. janvārī, Padome pieņēma Lēmumu 2002/60/EK, ar ko ieceļ Reģionu komitejas locekļus un locekļu aizstājējus laikposmam no 2002. gada 26. janvāra līdz 2006. gada 25. janvārim (1).

               (2)

               Pēc Karsten NEUMANN, kunga atkāpšanās no amata, par ko Padomei paziņots 2004. gada 21. decembrī, ir atbrīvojusies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo Barbara BORCHARDT, kundze, Mitglied des Landtags Mecklenburg-Vorpommern (Meklenburgas–Austrumpomerānijas Federālās zemes Landtāga locekle), tiek iecelta Reģionu komitejas locekļa aizstājēja amatā uz atlikušo amata pilnvaru laiku, tas ir, līdz 2006. gada 25. janvārim.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Luksemburgā, 2005. gada 13. jūnija

            Padomes vārdā —

            priekšsēdētājs

         J. ASSELBORN

      (1)  OV L 24, 26.1.2002., 38. lpp.